|  |  |
| --- | --- |
| **Tantárgy neve: Iskolai gyakorlat**  **Tantárgy kódja: lMB\_ET199G3** | **Kreditszáma: 3** |
| A tanóra típusa[[1]](#footnote-1): **gyakorlat** és féléves óraszáma: **8** | |
| A számonkérés módja (koll. / gyj. / egyéb[[2]](#footnote-2)): **gyakorlati jegy** | |
| A tantárgy tantervi helye (hányadik félév): **II.** | |
| Előtanulmányi feltételek *(ha vannak)*:**–** | |
| **Tantárgy-leírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | |
| **Kompetenciák: 2, 6 7 8**   * A tanulói csoportok, közösségek alakulásának segítése, fejlesztése * A tanulói folyamat szervezése és irányítása * A pedagógiai értékelés változatos eszközeinek alkalmazása * Szakmai együttműködés és kommunikáció   **Tudás:**  A tantervek, tanmenetek, óratervek és vázlatok készítésének megtanulása. A tanulók, a tanulás és tanítás hatásmechanizmusainak kellő mélységű ismeret. A NAT, a kerettantervek, helyi tantervek tartalmának, elkészítésének, szerepének ismerete.  **Attitűdök/nézetek:**  A mai társadalom erkölcsi kérdései: demokrácia, emberi jogok tiszteletben tartása, vitakészség, nyitottság a globalizáció, környezetvédelem, szociáletikai kérdések terén.  **Képességek:**  A tanulók megismerése és a tanulócsoportok belső kapcsolatrendszerének feltárása. A tananyag szervezése és a tanítási folyamat tervezése terén a hallgató legyen szakmailag jól felkészült.  **Cél:**  A megszerzett szaktudományi és szakmódszertani ismeretek gyakorlatban történő alkalmazása.  **Tartalom:**  Az iskolai tanítási gyakorlat című tárgy 3 egységből épül fel: magában foglalja a tanítást, az óraelemzést és a következő órára való felkészülést. A kurzus két szakvezető bemutatóórájával kezdődik, amelyet a hallgatókkal közösen elemeznek, majd előkészítik a következő órát. A félév során a szakvezető által meghatározott sorrendben folyamatosan tanítanak a hallgatók. Az óra elemzésében és a következő órára való felkészülésben minden hallgató részt vesz. A tanítás, az elemzés, és az óravázlat a félévi értékelés alapja. Minden csoportnapra minden hallgatónak óravázlatot kell készíteni, amit a szakvezető értékel. A csoportnapokon a tantárgy módszertanosa képviseli a felsőoktatási intézményt. Az önállóan megtartandó 15 órát a csoport tagjai a csoport szakvezetőjénél teljesítik az év elején megállapított sorrendben. Naponta legfeljebb két órát tarthat a hallgató. Minden órára tanítási tervezettel kell a hallgatónak készülnie, és minden megtartott órát elemzés követ, amit a szakvezető irányít. A szakvezetőnek ügyelni kell arra is, hogy lehetőleg sokféle órát tartson a hallgató. (Új ismeret szerzése, gyakorlás, ellenőrzés, ismétlés stb.) Az osztályzás alapja az óratervezet minősége és a tanítási tevékenység. (Szakmai ismeretek, módszerek, munkaformák, tanári attitűdök stb.)  **Módszerek:**  Tanítási módszerek és technikák, mikrotanítás. Csoportos vita kialakítása és irányítása kooperatív módszerrel. Multimédiás tanítási ismeretek. Differenciált munkaformák, a csoportdinamika szerepe az etika oktatásában.  **Követelmények, a tanegység teljesítésének feltételei:**  A csoportos iskolai gyakorlaton minden hallgatónak minden órára vázlatot, vagy tervezetet kell írnia, amit 3 nappal a tanítás előtt el kell juttatni a szakvezetőhöz. A szakvezető értékeli a beadott munkákat. A csoport tagjainak előre kiadott megfigyelési szempontok alapján fel kell készülni az óraelemzésre, és az elemzésen aktívan részt kell venni. Az egyéni tanítási gyakorlatra óratervezetet kell a hallgatónak készíteni, s azt a tanítás előtt meg kell beszélni a szakvezetővel. | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, oldalak, ISBN) | |
| **Kötelező olvasmányok:**  Kagan, S.: Kooperatív tanulás. Önkonet, Budapest, 2001.  Nemzeti Alaptanterv, Budapest, 2003.  Az etikatanítás gyakorlata (Tantárgy-pedagógiai műhelytanulmányok, szerkesztette: Homor Tivadar), Krónika Nova Kiadó, Bp, 2003.  Váriné Szilágyi Ibolya: Az erkölcs a néző és a cselekvő szemszögéből, Scientia Humana, Bp., 1994.  Moráltükör (Etika szöveggyűjtemény), Líceum Kiadó, Eger**,** 2002.  **Ajánlott irodalom:**  Horváth Attila: Kooperatív technikák. Altern füzetek, OKI, Budapest, 1994. | |
| **Tantárgy felelőse** (*név, beosztás, tud. fokozat*)**:** Okosné dr. Bozsik Gabriella, CSc főiskolai tanár | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** Okosné dr. Bozsik Gabriella, CSc főiskolai tanár; Nagy Dezső, PhD hallgató gyakorlóiskolai szakvezető tanár | |

1. **Ftv. 147. §** *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)